
Tárgy: A Herendi Polgármesteri Hivatal és az Önkormányzati fenntartású intézmények között kötendő munkamegosztási megállapodás elfogadása 
Készítette: Dr. Jáger György jegyző / Henger Zsuzsanna gazdasági vezető

Előterjesztés

amely készült a Képviselő-testület 2019. december 3. -i ülésére


Tisztelt Képviselő-testület!

Az Államháztartásról szóló törvény végrehajtásáról szóló 368/2011.(XII.31.) Korm. rendelet 9.§ (5) – (5a) bekezdése értelmében a gazdasági szervezettel nem rendelkező költségvetési szerv és a gazdasági szervezettel rendelkező költségvetési szerv a munkamegosztás és felelősségvállalás rendjét együttműködési megállapodásban rögzíti. 
A Polgármesteri Hivatal és az Önkormányzati Intézmények közötti együttműködési megállapodások az időközben bekövetkezett jogszabályváltozások miatt felülvizsgálatra szorultak. A felülvizsgálat eredményeként elkészültek az új megállapodások tervezetei. 

Az együttműködési megállapodás kiterjed a költségvetési szerv munkaügyi, tervezési, gazdálkodási, finanszírozási, adatszolgáltatási és beszámolási feladatai ellátásának szabályozására. 

A Polgármesteri Hivatal Pénzügyi Csoportja látja el valamennyi az önkormányzat által fenntartott intézmény vonatkozásában a költségvetési tervezési, gazdálkodási, finanszírozási, adatszolgáltatási és beszámolási feladatokat. 
Kérem, hogy a megállapodásokat jóváhagyó határozati javaslatot elfogadni szíveskedjenek!
Határozati javaslat

Herend Város Önkormányzat Képviselő-testülete a Herendi Polgármesteri Hivatal, mint gazdasági szervezettel rendelkező költségvetési szerv, valamint 

a) a Herendi Hétszívilág Óvoda és Bölcsőde, 
b) a Pesovár Ernő Művelődési Ház, 
c) a Herendi Városüzemeltetési Közszolgáltató Intézmény
mint gazdasági szervezettel nem rendelkező költségvetési szervek közötti a munkamegosztás és felelősségvállalás rendjéről szóló munkamegosztási megállapodást a melléklet szerinti tartalommal jóváhagyja. 

A Képviselő-testület felkéri a polgármestert, hogy a szükséges intézkedéseket tegye meg. 
Felelős: polgármester, intézményvezető

Határidő: azonnal

Az előterjesztés (határozati javaslat) mellékletei:

· Megállapodás-tervezet Herendi Polgármesteri Hivatal, mint gazdasági szervezettel rendelkező költségvetési szerv, valamint a Herendi Hétszínvilág Óvoda és Bölcsőde, mint gazdasági szervezettel nem rendelkező költségvetési szerv között a munkamegosztás és felelősségvállalás rendjéről

· Megállapodás-tervezet Herendi Polgármesteri Hivatal, mint gazdasági szervezettel rendelkező költségvetési szerv, valamint a Herendi Városüzemeltetési Közszolgáltató Intézmény, mint gazdasági szervezettel nem rendelkező költségvetési szerv között a munkamegosztás és felelősségvállalás rendjéről

· Megállapodás-tervezet Herendi Polgármesteri Hivatal, mint gazdasági szervezettel rendelkező költségvetési szerv, valamint a Pesovár Ernő Művelődési Ház, mint gazdasági szervezettel nem rendelkező költségvetési szerv között a munkamegosztás és felelősségvállalás rendjéről

Herend, 2019. november …..






Tisztelettel:







Jánszky Lajos László

